Humansdorp Rugbyklub seëvier in naelbytstryd | News24
Humansdorp Rugbyklub seëvier in naelbytstryd
DIE Humansdorp Rugbyklub-speler, Anton Zeelie, was aan die spits van sy span se sege van 20 - 15 oor die Wes-Kaapse Herberstdale-rugbyspan tydens die Markötter Sewes Rugbytoernooi die afgelope naweek in Uniondale.
Met die blaas van die eindfluitjie het dié twee spanne gelykop gespeel. Anton se drie tydens oorlooptyd het sy span die oorwinning laat behaal.
Uniondale het Patensie 35 - 5 in die semi-finaal geklop.
'n Totaal van agt spanne het aan die toernooi deelgeneem.
Anton is met nege drieë as die Speler van die Wedstryd aangewys, terwyl die Humansdorp Rugbyklub die titel as die Span van die Toernooi ingepalm het. Ruan van Rooyen het met die eretitel, Speler van die Toernooi, weggestap. Die span word deur die president van die rugbyklub, Christo Vosloo afgerig, en deur Koos Potgieter bestuur.